শুল্ক মূল্যায়ন সূত্র জানায়, চট্টগ্রাম কাস্টম হাউসের মাধ্যমে ৭টি বিল অব এন্ট্রির মাধ্যমে ‘আনএক্সপোজড ফটোসেনসিটিভ প্লেট’ আমদানি করেন। এর এইচএসকোড ৩৭০১৩০১০। এতে তিনি এসআরও ১৩৫ এর আওতায় সিপিসি-১২০ ব্যবহার করে রেয়াতি সুবিধা গ্রহণ করেন। অনুসন্ধানের প্রতিবেদন অনুসারে এসআরও ২০২ অনুসারে বাণিজ্যিক আমদানিকারক এই সুবিধা প্রাপ্য হবেন না। প্রতিষ্ঠানটি উৎপাদনকারী না হওয়া সত্ত্বেও তিনি এই বিধিবহির্ভুত রেয়াতি সুবিধা নিয়েছেন। পণ্যগুলো চীন থেকে সরাসরি আমদানি করেছেন। পণ্যের মোট আমদানি মূল্য প্রায় ৬ কোটি টাকা। এবিষয়ে আইন অনুযায়ী ব্যবস্থা গ্রহণ করা হয়েছে।